== Den Franske Revolution ==
Selvom Olympe de Gouges vandt sig popularitet under den franske revolution, og at alle hendes tekster fuldtud var i tråd med revolutionens slagord ''[[Frihed, lighed, broderskab|"Frihed, lighed, broderskab"]]'' skulle det vise sig, at det franske samfund, da det begyndte at reetablere sig selv i 1793-94 under jakobinernes herredømme: [[Terrorregimet]], langt fra blev, som Gouges havde håbet på. Frankrig erklærede krig med både [[Preussen]] og [[Østrig]], og senere også [[Storbritannien]] og [[Spanien]]. Man havde brug for "en stærk mand", og denne mand hed i 1793-94 [[Maximilien Robespierre|Robespierre]]. Den mandsdominerede styreform blev genindført, og selv ytringsfriheden skulle vise sig at have sine begrænsninger. Olympe de Gouges var pacifist, og fra slutningen af 1792 kritiserede hun stærkt Robespierres politiske metoder. Hun fik hængt plakater op rundt om i Paris' gader, hvor hun advarede mod Robespierre, som hun kaldte både ærgerrig og magtbegærlig.<ref name="test">[http://www.leksikon.org/art.php?n=1009 leksikon.org]</ref> Dette første til. at hun i juli 1793 blev arresteret. Det lykkedes hende dog stadig at smugle "anti-Robespierre"-plakater ud fra fængslet. Efter tre måneders fængsling blev hun henrettet den 3. november 1793. Anklagen lød: ''"at hun gennem sine skrifter havde planlagt et forbryderisk anslag mod «folkesuveræniteten»"''.<ref name="test" />
Jura Historie Kultur Retsvæsen Død Sikkerhed Kriminalitet